Jesmë nie chcelë na tim skùńczëc, widzącë, kùli je jesz do zrobieniô – kôrbi Jack. Pòwstôł kòmitet, żebë dzejania dlô rozwiju Rewerendë i Pólny bëłë stałé. Kò do robòtë je wiele. M.jin. zbiéranié smiecy. Akcjô òdbiwô sã rôz w rokù. Bierze w ni ùdzél kòl 20–30 sztëk lëdzy. Òstatnô miała plac w pòłowie czerwińca. Òstało zebrónëch 20 miechów òdpôdów, a wespół òd zôczątkù dzejaniô kòmitetu – wiãcy jak 100. Terô czas na dzëczé wësëpiszcza, jaczé są ùcemiãgą kòlgdińsczich lasów. Z nima téż cos zrobimë – zagwësniwô Fópka.